text: Глобяват "Фейсбук" с 5 милиарда долара
  263 6 (2.3%) 103 5 497 239 (4.3%) 2 892 11 231 062 529 905 (4.7%) 6 372 911
  Автор: Екип Plovdiv24.bg 11:05 / 13.07.2019 Коментари (1) 2246
  Фейсбук трябва да плати глоба в размер на 5 милиарда долара, реши Федералната търговска комисия на САЩ /FTC/, защитаваща интересите на потребителите, пише "Уолстрийт джърнъл", цитиран от БГНЕС. Следващата стъпка трябва да стане съгласието на министерството на правосъдието.
  Позицията на американската правителствена агенция е обусловена от сериозните нарушения, които социалната мрежа е допуснала при защитата на данни. В случай, че министерството на правосъдието даде своето съгласие, това ще бъде най-голямата глоба, налагана някога от FTC на технологична компания.
  В началото на 2018 г. стана известно за най-голямото в историята на Фейсбук изтичане на лични данни на потребители. Компанията Cambridge Analytica незаконно е събрала данните на 87 милиона клиенти на социалната мрежа и ги е предала на трети лица, включително, може би, на предизборния щаб на настоящия президент на САЩ Доналд Тръмп, който ги и е използвал за политическа реклама.
  Федералната търговска комисия на САЩ започна разследване на случилото се. През пролетта на тази година основателят на Фейсбук Марк Зукърбърг призна грешката пред американския Конгрес и Европейския парламент. Той се извини за изтичането на данни.
  През септември 2018 г. социалната мрежа беше атакувана от хакери. Според оценката на Фейсбук са пострадали около 29 милиона потребители на социалната мрежа. При атаката киберпрестъпниците са се възползвали от грешка в системата за сигурност на социалната мрежа. Фейсбук заяви по-късно, че е отстранил този проблем.